paragraph_text: Na primjer, putanja objekta lansiranog sa Zemlje koja dosegne 100 km nadmorske visine smatra se podorbitalnim letom. Dio podorbitalnih letova poduzelo se radi ispitivanja svemirskih letjelica i raketa-nosača koje se namjeravalo poslije upotrijebiti za orbitalni let. Ostale letjelice projektirane su samo za podorbitalni let. Primjeri su letjelice s posadom poput North American X-15 i SpaceShipOne te letjelice bez posade kao interkontinentalni balistički projektili i rakete za sondiranje.